da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da sk en da da cs da cs cs da fa en da da da sk da da sv da da tr da da da da da da da da fr da sv da da da da en sv en da da da da da da da da da da da it da da da da da da da da da da da da da da da en da da da da da da en da da nl da da da da da da da nb da da da da da da da da es en da da da da sv pl it en id da en da da da en da da da da en da en en en da cs da cs es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Budenova - Udgået: 13-06-2022? - Find information på Medicin.dk
Budenova bruges til behandling af
Budenova er et middel mod astma. Binyrebarkhormon til inhalation.
Budenova anvendes forebyggende mod astmaanfald.
Døgndosis fordeles på 2 daglige doser (døgndoser på 0,25-1 mg kan gives 1 gang i døgnet til børn under 8 år). Inhalationsvæske inhaleres ved hjælp af nebulisator (forstøver).
Begyndelsesdosis. Sædvanligvis 1-2 mg i døgnet.
Vedligeholdelsesdosis. Sædvanligvis 0,5-4 mg i døgnet.
Begyndelsesdosis. Sædvanligvis 0,25-0,5 mg i døgnet.
Højst 10 ud af 100 personer får bivirkningen.
Hæshed, Hoste, Irritation i halsen.
Bivirkninger pga. binyrebarkhormon-påvirkning andre steder i kroppen.
Allergiske reaktioner  (herunder alvorlig allergisk tilstand med hurtigt blodtryksfald, åndedrætsbesvær og evt. kramper (anafylaktisk chok)).
Adfærdsforstyrrelse  (især hos børn), Hyperaktivitet, Nervøsitet, Talebesvær, Rastløshed, Søvnforstyrrelser.
Småblødninger i hud og slimhinder.
Højst 1 ud af 10.000 personer får bivirkningen.
Muskelsammentrækninger i luftrørene ses i sjældne tilfælde ved inhalation.
Ved KOL er der set en øget risiko for lungebetændelse, når man starter behandlingen.
Specielt ved behandling i lang tid med høje doser, kan der være risiko for bivirkninger andre steder end luftvejene, bl.a. påvirkning af binyrebarkfunktionen, Cushings syndrom (fx måneformet ansigt, tynde arme og ben, kraftesløshed), fald i knogletætheden og i mere sjældne tilfælde (især hos børn) psykisk påvirkning i form af fx depression, angst og aggressivitet. Risikoen for disse bivirkninger er langt mindre ved inhalation, end ved binyrebarkhormonbehandling med tabletter eller indsprøjtning.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Læs generelt om bivirkninger
For at fjerne rester af midlet i munden efter inhalation skal du skylle munden med vand, som herefter spyttes ud.
Forsigtighed ved lungetuberkulose og ved infektion i luftvejene med svampe eller virus.
Ved høje doser kan ses påvirkning af binyrebarkfunktionen, som dog normalt er uden praktisk betydning.
Du bør sørge for at få tilstrækkeligt kalk og D-vitamin under behandlingen.
Ved længerevarende behandling af børn med inhaleret binyrebarkhormon bør barnets højde måles ca. en gang årligt.
Større mængder grapefrugtjuice kan øge risikoen for visse bivirkninger.
Hvis midlet har virket på ens astma og man pludseligt stopper behandlingen, er der øget risiko for et akut astmaanfald.
Ved dårligt fungerende lever er der større risiko for, at midlet påvirker resten af kroppen og ikke kun luftvejene.
Brug af anden medicin
Det er vigtigt at informere lægen om alle de lægemidler, du tager.
En række midler (bl.a. nogle antibiotika) kan øge risikoen for visse bivirkninger.
Kan om nødvendigt anvendes.
Læs mere om gravide og medicin
Kan om nødvendigt anvendes.
Læs mere om ammende og medicin
Må tappes. Om du kan tappes, afhænger dog af din sygdom.
Læs mere om bloddonorer og medicin
Virker lokalt i luftvejene.
Midlet indeholder et binyrebarkhormon, der hæmmer de vævsreaktioner, der ses ved astma. Herved lettes luftpassagen til og fra lungerne.
Virker udelukkende forebyggende og har ingen effekt på et igangværende anfald.
Virkningen indtræder først efter flere timer, og den kraftigste virkning ses efter 4-7 dage.
Halveringstiden i blodet (T½) er ca. 2 timer.
Efter åbning af folieposen: Kan opbevares i højst 3 måneder.
Inhalationsvæske til nebulisator, suspension. 1 ml indeholder 0,5 mg budesonid.
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
inhalationsvæske til nebulisator, susp. 0,5 mg/ml  (Paranova Danmark)
20 x 2 ml
Læs mere om tilskud
Læs mere om udlevering
Se generelt om substitutionsregler
inhalationsvæske til nebulisator, susp. 0,5 mg/ml
Budesonide "Stada" STADA Nordic, Budesonid, inhalationsvæske til nebulisator, susp. 0,5 mg/ml Genordn. B
Budesonide "Teva Pharma" TEVA, Budesonid, inhalationsvæske til nebulisator, susp. 0,5 mg/ml Genordn. B
Information til sundhedsfaglige om
03.06.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø